Afrikaans: Hierdie artikel poog om ’n binêre lesing van Life & Times of Michael K te korrigeer deur van ’n postmodernistiese paradigma gebruik te maak wat die teenstrydighede en paradokse van die teks in ag neem. Deur aan die hand van ’n hersienende, postmodernistiese “escape-entrapment”-raamwerk te lees word die geënkodeerde aanwesigheid van weerstand en die effektiwiteit daarvan in die praktyk in die allegoriese verhaal en die taal beoordeel. Daar word ook gewys hoe die outeur, J M Coetzee, in sy redenering en filosofiese standpunte vasgevang word in die linguistiese web wat hy weef.